— Гэта пытанне мне адрасоўвалі не раз. Калі рыхтаваліся да абласной алімпіяды, нашы выкладчыкі таксама ў нас пыталіся, што зрабіць, каб мова загучала. Розныя былі меркаванні. Адны прапаноўвалі поўнасцю перавесці тэлебачанне на роднае вяшчанне. Людзям жа трэба будзе разумець, аб чым гавораць, вось і будуць вывучаць, — разважае Анастасія. — Некаторыя казалі аб неабходнасці ўлады на ўсіх узроўнях пачаць карыстацца беларускай гаворкай. Я лічу, што на наш слоўнікавы запас вельмі ўплывае краіна-суседка: чаму ўсе замежныя фільмы, кнігі, песні перекладаюцца на рускую мову? Чаму па тэлебачанні ідзе столькі рускамоўных каналаў? Ведаеце, калі рэгулярна глядзіш перадачы, да прыкладу, на ўкраінскай мове, паціху пачынаеш разумець і прызвычайвацца да іх мовы. Чаму б не паспрабаваць рабіць гэта на беларускі лад? Мова павінна гучаць. Там, дзе шматлюдна, дзе архіважна, дзе яе пачуюць. І чым больш будзе такіх адгалоскаў, тым хутчэй яна дой-